23/03/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de marzo de 2015, da Xefatura Territorial da Coruña, pola que se concede a autorización administrativa previa, de construción e declaración de utilidade pública dunha instalación eléctrica no concello de Mugardos (IN407A 2014/096-1)

Resolución do 10 de marzo de 2015, da Xefatura Territorial da Coruña, pola que se concede a autorización administrativa previa, autorización administrativa de construción e declaración de utilidade pública dunha instalación eléctrica no concello de Mugardos (IN407A 2014/096-1) Expediente: IN407A 2014/096-1-1 Promotor: Unión Fenosa Distribución, S. A. Instalación: LMTS CTC RBT Boado II e Anexo 1. Concello: Mugardos. FEITOS 1. O 10 de xullo de 2014 Unión Fenosa Distribución S. A. solicitou a autorización administrativa previa, a autorización administrativa de construción do proxecto de execución e a declaración de utilidade pública da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 28/08/2014, no BOP do 14/08/2014, no xornal “La Voz de Galicia” do 19/09/2014, no taboleiro de anuncios do concello de Mugardos, segundo dilixencia do secretario municipal do 3 de setembro de 2014, así como con notificacións individuais ós titulares que constan na relación de bens e dereitos afectados. No certificado de exposición pública no Concello de Mugardos non se indica que se presentasen alegacións.3. Solicitouse o preceptivo informe ós seguintes organismos: – Concello de Mugardos: presentou condicionado no que indica que debe modificarse o emprazamento do CT proxecta. Unión Fenosa Distribución, S. A. para dar cumprimento ó condicionado presenta anexo 1 ó proxecto de execución, sendo este informado favorablemente polo Concello de Mugardos. – CMATI (Axencia Galega de Infraestruturas): informou favorablemente. – Augas de Galicia: informou favorablemente.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión.6. Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 24 de xullo). 7. Lei do 16 de decembro de 1954, sobre expropiación forzosa (BOE núm.351 do 17 de decembro de 1954.8. Decreto do 26 de abril de 1957, polo que se aproba o regulamento da lei de expropiación forzosa (BOE núm.160, do 20 de xuño de 1957). 9. Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). 10. Decreto 110/2013, do 4 de xullo, polo que se establece a estrutura orgánica da Consellería de Economía e Industria (DOG núm.140, do 24 de xullo de 2013), modificado polo Decreto 116/2014, do 11 de setembro (DOG núm.183, do 25 de setembro de 2014). 11. As características técnicas da instalación son as seguintes: – Liña eléctrica de media tensión subterránea a CT Boado II, a 15/20 kV, cunha lonxitude de 0,708 km, coa orixe en cela de liña proxectada a instalar no CT O Seixo (Expte.207/2012), condutor tipo RHZ1 2 OL-12/20 kV-3 (1x240 Al), e final no CT Boado II (proxectado). – Tramo liña eléctrica de media tensión subterránea a CT Bello Piñeiro, a 15/20 kV, cunha lonxitude de 0,016 km, coa orixe en cela de liña proxectada a instalar no CT O Seixo (Expte.207/2012), condutor tipo RHZ1 2 OL-12/20 kV-3 (1x240 Al), e final en empalmes proxectados na LMTS, VDC-706, no tramo entre o CT. O Seixo (Expte.207/2012) e o CT Bello Piñeiro (Expte.433/2007) – Centro de transformación prefabricado Boado II, cunha potencia de 250 kVA e unha relación de transformación de 15.000/400-230 V. – Reforma centro de transformación non prefabricado O Seixo (Expte.207/2012). O orzamento da instalación segundo proxecto é de 150.166,15 €. 12. Durante o período de información pública foi presentada unha alegación por Xulia Conceiro Vana na que indica que el unicamente traballou a finca no pasado e xa non a traballa e que non é o titular da finca. Unha vez trasladada ó promotor este manifestou que realizadas novas xestións sobre os propietarios do predio 1 (herdeiros de Isabel Prat Alvariño), non foi posible acadar ningunha dirección onde remitir as notificacións e que houbo un erro na superficie a expropiar, presentando nova valoración”. 13. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública á instalación eléctrica denominada LMTS CTC RBT Boado II e anexo 1.2. As instalacións executaranse nun prazo non superior a un ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens ou de adquisición dos dereitos afectados, e implicará a urxente ocupación para os efectos do artigo 52 da Lei de expropiación.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación: ● As declaracións de conformidade relativas ao material ou equipo, e as certificacións ou homologacións se procede. ● Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 10 de marzo de 2015. O xefe territorial Isidoro Martínez Arca